**Anexa 3 la Decizia nr.169/12.08.2021**

**Informare privind prelucrarea datelor personale**

**pentru scopul de asigurare a acurateței și fidelității consemnărilor în procesul verbal a**

**dezbaterilor din cadrul ședințelor**

Colegiul Medicilor din România (Operatorul) cu sediul în str. Pictor Alexandru Romano nr.14, București, sector 2, tel: +40-21-413.88.00, fax: +40-21-413.77.50, e-mail: office@cmr.ro, prelucrează datele dvs. cu caracter personal (vocea) prin înregistrarea audio a ședințelor organelor de conducere.

Responsabilul cu protecția datelor cu caracter personal poate fi contactat la adresa de e-mail dpo@cmr.ro, prin poștă la adresa sediului instituției: Colegiul Medicilor din România str. Pictor Alexandru Romano nr.14, București, sector 2, cod poștal 023965, prin fax: +40-21-413.77.50, prin depunere personală la sediul instituției din str. Pictor Alexandru Romano nr.14, București, sector 2.

Legislație aplicabilă:

- Regulamentul nr. 679/2016 privind protecția persoanelor în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE (RGPD)

- Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (RGPD).

Scopul prelucrării: asigurarea acurateței și fidelității consemnărilor în procesul verbal a dezbaterilor din cadrul ședințelor.

Temeiul legal privind prelucrarea datelor cu caracter personal realizată prin înregistrarea audio a ședințelor organelor de conducere ale CMR este consimțământul, în conformitate cu art. 6 alin. (1) lit. a) din RGPD.

Destinatarul datelor dvs. cu caracter personal este Colegiul Medicilor din România - operator. Înregistrările audio nu sunt divulgate/dezvăluite terțelor persoane. Datele dvs. cu caracter personal (vocea), prelucrate de operator nu vor fi transferate în străinătate.

Înregistrarea audio este de tip digital, înregistrările fiind stocate pe o perioadă de maxim 5 zile după ce procesul verbal aferent ședinței înregistrate va fi semnat de participanți sau, în cazul ședințelor Consiliului Național al CMR, va fi aprobat.

La expirarea perioadei de stocare înregistrările audio se șterg în ordinea în care au fost înregistrate.

Conform prevederilor Regulamentului nr. 679/2016, aveți dreptul de a solicita Operatorului, în ceea ce privește datele dvs. cu caracter personal, accesul la acestea, rectificarea sau ștergerea acestora sau restricționarea prelucrării, precum si dreptul la portabilitatea datelor. De asemenea, aveți dreptul ca în orice moment să vă retrageți consimțământul.

Pentru exercitarea drepturilor menționate, vă puteți adresa cu o cerere scrisă, datată și semnată, depusă în atenția Responsabilului cu Protecția Datelor, după cum urmează:

a) prin poștă la adresa sediului instituției: Colegiul Medicilor din România str. Pictor Alexandru Romano nr.14, București, sector 2, cod poștal 023965;

b) prin e-mail: office@cmr.ro;

c) prin fax: +40-21-413.77.50;

d) prin depunere personală la sediul instituției din str. Pictor Alexandru Romano nr.14, București, sector 2.

Aveți dreptul de a depune o plângere la Autoritatea Națională de Supraveghere a Prelucrării Datelor cu Caracter Personal la sediul acesteia din B-dul G-ral Gheorghe Magheru nr. 28-30, sector 1, București, cod poștal 0103336, e-mail: anspdcp@dataprotection.ro, dacă vă considerați lezat de prelucrarea datelor dvs. cu caracter personal de către operator. Prelucrarea efectuată de operator nu face obiectul unei decizii bazate exclusiv pe prelucrare automată și nu are ca scop crearea de profiluri.

Întocmit: Bărbulescu Sorinel – responsabil cu protecția datelor cu caracter personal